# data[].attributes.location_name
Βαρβάκειος Πρότυπος Σχολή, Μουσών, Ψυχικό

# data[].attributes.attachment_caption
Βαρβάκειο Πρότυπο Γυμνάσιο

# data[].attributes.headline
Βαρβάκειος Πρότυπος Σχολή, Μουσών 29, Ψυχικό

# data[].attributes.subject
Βαρβάκειος Πρότυπος Σχολή, Μουσών 29, Ψυχικό

# data[].attributes.body
8:30π.μ. Η αφετηρία της εκπαιδευτικής μας εξόρμησης με προορισμό το κέντρο της πόλης μας. Στόχος μας η επίσκεψη ιστορικών σημείων που σχετίζονται με την Αθήνα του 19ου αιώνα. Συνολικά συμμετέχουν 45 μαθητές και μαθήτριες των τμημάτων: Γ2 (με συνοδούς τις καθ. κ.κ. Κοντοπίδη και Μαντή) και Γ3 (με συνοδούς τις καθ. κ.κ. Βερδιάκη και Κόρδη).

# data[].attributes.location_name
Βουλή των Ελλήνων, Μέγαρο, Βουλής, Αθήνα

# data[].attributes.headline
Βουλή των Ελλήνων, Μέγαρο, Βουλής, Αθήνα

# data[].attributes.subject
Βουλή των Ελλήνων, Μέγαρο, Βουλής, Αθήνα

# data[].attributes.body
Η κατασκευή του κτηρίου ξεκίνησε στις 6 Φεβρουαρίου του 1836, όταν έγινε αποδεκτή η πρόταση του διευθυντή της Ακαδημίας Καλών Τεχνών του Μονάχου, Φρίντριχ φον Γκαίρτνερ. Σε αυτό εγκαταστάθηκε το βασιλικό ζεύγος της Ελλάδας, ο Όθωνας και η Αμαλία, το καλοκαίρι του 1843.  Μπροστά από το κτήριο αυτό, την 3η Σεπτεμβρίου του 1843, ο ελληνικός λαός απαίτησε να του δοθεί σύνταγμα. Το κτήριο επιβίωσε από δύο μεγάλες πυρκαγιές: το 1884 και το 1909. Με τις αναγκαίες μετατροπές, από το 1935 έως σήμερα στεγάζεται εκεί η Βουλή των Ελλήνων.

# data[].attributes.attachment_link.authors[].name
Συνεισφέροντες στα εγχειρήματα Wikimedia

# data[].attributes.attachment_link.title
Βουλή των Ελλήνων - Βικιπαίδεια

# data[].attributes.attachment_link.description
Από τη Βικιπαίδεια, την ελεύθερη εγκυκλοπαίδεια

# data[].attributes.location_name
ΕΘΝΙΚΗ ΒΙΒΛΙΟΘΗΚΗ ΤΗΣ ΕΛΛΑΔΟΣ, Panepistimiou, Athens

# data[].attributes.headline
Εθνική Βιβλιοθήκη της Ελλάδος

# data[].attributes.subject
Εθνική Βιβλιοθήκη της Ελλάδος

# data[].attributes.body
Το κτήριο της Εθνικής Βιβλιοθήκης ή Βαλλιάνειο Μέγαρο στεγάζεται στην οδό Πανεπιστημίου. Η ανέγερσή του έγινε χάρη στη δωρεά των αδελφών Βαλλιάνου και η ανέγερση του διήρκησε 15 χρόνια από το 1888 μέχρι το 1903. Σχεδιάστηκε από τον Θεόφιλο Χάνσεν και υλοποιήθηκε από τον Ερνέστο Τσίλλερ. Το στυλ του είναι νεοκλασικό. Όλα τα βιβλία μεταφέρθηκαν το 2018 στην νέα υπερσύγχρονη βιβλιοθήκη του ιδρύματος Σταύρος Νιάρχος.

# data[].attributes.attachment_link.title
Βαλλιάνειο-Μέγαρο

# data[].attributes.location_name
Εθνικό Ιστορικό Μουσείο - Μέγαρο Παλαιάς Βουλής, Σταδίου, Αθήνα

# data[].attributes.headline
Εθνικό Ιστορικό Μουσείο - Μέγαρο Παλαιάς Βουλής, Πλατεία Κολοκοτρώνη, Σταδίου 13, Αθήνα, 10561

# data[].attributes.subject
Εθνικό Ιστορικό Μουσείο - Μέγαρο Παλαιάς Βουλής, Πλατεία Κολοκοτρώνη, Σταδίου 13, Αθήνα, 10561

# data[].attributes.body
Το Εθνικό Ιστορικό Μουσείο στεγάζεται μόνιμα στο Μέγαρο της Παλαιάς Βουλής στην οδό Σταδίου (πλατεία Κολοκοτρώνη) στο κέντρο της Αθήνας. Αντικείμενό του είναι η ιστορία του νεότερου Ελληνισμού. Πιο συγκεκριμένα η περίοδος της οθωμανικής και φραγκικής κυριαρχίας, η Επανάσταση του 1821, οι απελευθερωτικοί αγώνες, η δημιουργία του ανεξάρτητου κράτους, η πολιτική, κοινωνική και πνευματική εξέλιξη του Ελληνισμού μέχρι σήμερα. Το κτήριο αυτό έχει μεγάλη ιστορία καθώς αποτέλεσε την προσωρινή κατοικία του βασιλιά Όθωνα, την έδρα του Ελληνικού Κοινοβουλίου, αλλά και το μέρος όπου δολοφονήθηκε ο πρωθυπουργός Θεόδωρος Δηλιγιάννης. Πολύ αργότερα, το 1922 στο κτήριο αυτό διεξήχθη η Δίκη των έξι, στην οποία καταδικάστηκαν σε θάνατο πέντε πολιτικοί και ένας στρατιωτικός, με την κατηγορία ότι οι πράξεις και οι παραλήψεις τους προκάλεσαν τη Μικρασιατική Καταστροφή.

# data[].attributes.location_name
Πανεπιστημίου 30, Αθήνα 106 79, Ελλάδα

# data[].attributes.headline
Ανδριάντας του Γρηγορίου Ε΄ (1746-1821), ΕΚΠΑ, Αθήνα

# data[].attributes.subject
Ανδριάντας του Γρηγορίου Ε΄ (1746-1821), ΕΚΠΑ, Αθήνα

# data[].attributes.body
Ο ανδριάντας του Πατριάρχη Γρηγορίου Ε΄ βρίσκεται στα Προπύλαια του Πανεπιστημίου Αθηνών. Φιλοτεχνήθηκε από τον γλύπτη Γεώργιο Φυτάλη, αποκαλύφθηκε στις 25 Μαρτίου 1872 και είναι κατασκευασμένος από πεντελικό μάρμαρο. Ο Πατριάρχης απεικονίζεται όρθιος, σε στάση ευλογίας. Αν κάποιος πλησιάσει πιο κοντά, θα παρατηρήσει στο αριστερό του πόδι το σχοινί του μαρτυρίου του, το οποίο υπενθυμίζει τη θυσία του για την πίστη και την πατρίδα, λίγο μετά την κήρυξη της Επανάστασης του 1821.

# data[].attributes.location_name
Πλατεία Κλαυθμώνος, Σταδίου, Αθήνα

# data[].attributes.headline
Πλατεία Κλαυθμώνος, Σταδίου, Αθήνα 

# data[].attributes.subject
Πλατεία Κλαυθμώνος, Σταδίου, Αθήνα 

# data[].attributes.body
Το πιο αξιοσημείωτο χαρακτηριστικό της συγκεκριμένης πλατείας είναι το γεγονός ότι, κατά καιρούς, έχει αλλάξει πολλά ονόματα. Αρχικά, ονομάστηκε Πλατεία Νομισματοκοπείου, καθώς εκεί βρισκόταν το κτίριο του Νομισματοκοπείου, το οποίο αργότερα στέγασε το Υπουργείο Οικονομικών, μέχρι την κατεδάφισή του το 1940.

Από το 1838 και για μεγάλο χρονικό διάστημα έφερε το όνομα Πλατεία 25ης Μαρτίου, καθώς στον κήπο της πραγματοποιήθηκε ο πρώτος επίσημος εορτασμός της Επανάστασης του 1821. Στη συνέχεια, μετονομάστηκε σε Πλατεία Δημοκρατίας.

Μετά το 1878, καθιερώθηκε η ονομασία Πλατεία Κλαυθμώνος, δηλαδή πλατεία κλάματος, επειδή εκεί συγκεντρώνονταν οι απολυμένοι δημόσιοι υπάλληλοι μετά από κάθε εκλογική αναμέτρηση, για να διαμαρτυρηθούν για την απόλυσή τους. Εκείνη την εποχή δεν υπήρχε μονιμότητα στο δημόσιο, και κάθε νέα κυβέρνηση απέλυε τους υπαλλήλους που είχε προσλάβει η προηγούμενη, προκειμένου να διορίσει τους δικούς της ψηφοφόρους.

Στα τέλη Ιουνίου του 1989, με αφορμή τα αποκαλυπτήρια του ομώνυμου γλυπτού, η πλατεία μετονομάστηκε σε Πλατεία Εθνικής Συμφιλίωσης, όνομα που, ωστόσο, δεν χρησιμοποιείται ευρέως.

# data[].attributes.location_name
Κολοκοτρώνη 3, Αθήνα 105 62, Ελλάδα

# data[].attributes.headline
Οδός Κολοκοτρώνη, 105 62 Αθήνα

# data[].attributes.subject
Οδός Κολοκοτρώνη, 105 62 Αθήνα

# data[].attributes.body
Η οδός Κολοκοτρώνη είναι ένας από τους πιο ιστορικούς δρόμους στο κέντρο της Αθήνας, γεμάτη νεοκλασικά κτίρια, εμπορικά καταστήματα και μοντέρνα καφέ. Πήρε το όνομά της από τον Θεόδωρο Κολοκοτρώνη, ήρωα της Ελληνικής Επανάστασης του 1821. Σήμερα αποτελεί δημοφιλή προορισμό για ντόπιους και τουρίστες, καθώς συνδυάζει την ιστορική ατμόσφαιρα με τη ζωντανή αστική κουλτούρα. Το σπίτι του Κολοκοτρώνη βρισκόταν στον σημερινό αριθμό 25. Αρχικά ο δρόμος ονομαζόταν οδός Ανακτόρων, όμως οι Αθηναίοι τον αποκαλούσαν «Δρόμο του Γέρου» μέχρι το 1920, όταν του δόθηκε το σημερινό του όνομα.

# data[].attributes.location_name
Πανεπιστημίου 30, Αθήνα 106 79, Ελλάδα

# data[].attributes.headline
Εθνικό και Καποδιστριακό Πανεπιστήμιο Αθηνών

# data[].attributes.subject
Εθνικό και Καποδιστριακό Πανεπιστήμιο Αθηνών

# data[].attributes.body
Το Εθνικό και Καποδιστριακό Πανεπιστήμιο Αθηνών ιδρύθηκε το 1837 ως «Πανεπιστήμιον του Όθωνος» και αποτελεί το παλαιότερο ανώτατο εκπαιδευτικό ίδρυμα της σύγχρονης Ελλάδας. Αρχικά στεγάστηκε στην Πλάκα, ενώ το 1841 μεταφέρθηκε στο κεντρικό του κτήριο, που αποτελεί μέρος της αθηναϊκής τριλογίας. Το 1862 μετονομάστηκε σε «Εθνικόν Πανεπιστήμιον» και το 1911 διχοτομήθηκε σε δύο ιδρύματα, τα οποία επανενώθηκαν το 1932 υπό τη σημερινή του ονομασία. Με την πάροδο των χρόνων, το πανεπιστήμιο επεκτάθηκε με νέες σχολές και τμήματα, ενώ από τη δεκαετία του 1960 ξεκίνησε η μετεγκατάστασή του στην Πανεπιστημιούπολη Ζωγράφου, όπου σήμερα λειτουργούν πολλές σχολές και φοιτητικές εστίες.

# data[].attributes.attachment_link.authors[].name
Συνεισφέροντες στα εγχειρήματα Wikimedia

# data[].attributes.attachment_link.title
Εθνικό και Καποδιστριακό Πανεπιστήμιο Αθηνών - Βικιπαίδεια

# data[].attributes.attachment_link.description
Από τη Βικιπαίδεια, την ελεύθερη εγκυκλοπαίδεια

# data[].attributes.location_name
Ακαδημία Αθηνών, Πανεπιστημίου, Αθήνα

# data[].attributes.headline
Μέγαρο Ακαδημίας Αθηνών, Πανεπιστημίου, Αθήνα

# data[].attributes.subject
Μέγαρο Ακαδημίας Αθηνών, Πανεπιστημίου, Αθήνα

# data[].attributes.body
Η Ακαδημία σχεδιάστηκε από τον Δανό αρχιτέκτονα Θεόφιλο Χάνσεν. Ήταν δωρεά του ευεργέτη Σίμωνα Σίνα, προς τιμήν του οποίου ονομάστηκε «Σιναία», και ολοκληρώθηκε το 1885. Το κτήριο, ιωνικού ρυθμού, είναι κατασκευασμένο από λευκό πεντελικό μάρμαρο και πειραϊκή πέτρα, και ξεχωρίζει για την εξαιρετική ποιότητα της κατασκευής του.

# data[].attributes.location_name
Πλατεία Συντάγματος, Athens

# data[].attributes.headline
Πλατεία Συντάγματος

# data[].attributes.subject
Πλατεία Συντάγματος

# data[].attributes.body
Η Πλατεία Συντάγματος είναι η πιο κεντρική και ιστορική πλατεία της Αθήνας, αποτελώντας σημείο αναφοράς για την πόλη. Δημιουργήθηκε τον 19ο αιώνα, όταν ο βασιλιάς Όθωνας μετέφερε την πρωτεύουσα από το Ναύπλιο στην Αθήνα και έχτισε το ανάκτορό του στο σημείο όπου σήμερα στεγάζεται το ελληνικό Κοινοβούλιο. Το όνομά της το πήρε το 1843, μετά τη λαϊκή εξέγερση και τη στάση του στρατού που ανάγκασαν τον Όθωνα να παραχωρήσει Σύνταγμα στον λαό. Στην πλατεία δεσπόζει το Μνημείο του Άγνωστου Στρατιώτη, όπου οι Εύζωνες της Προεδρικής Φρουράς εκτελούν την εντυπωσιακή αλλαγή φρουράς κάθε ώρα, με την πιο επίσημη τελετή κάθε Κυριακή στις 11:00 π.μ. Η πλατεία αποτελεί κέντρο πολιτικών, κοινωνικών και πολιτιστικών εξελίξεων, έχοντας φιλοξενήσει σημαντικές διαδηλώσεις, εορτασμούς και συγκεντρώσεις. Περιβάλλεται από επιβλητικά νεοκλασικά κτίρια, πολυτελή ξενοδοχεία, εμπορικά καταστήματα και καφετέριες, ενώ από το κάτω μέρος της ξεκινά η Ερμού, ο πιο εμπορικός δρόμος της Αθήνας. Εξυπηρετείται από το μετρό και πολλές γραμμές λεωφορείων, καθιστώντας την έναν από τους πιο πολυσύχναστους κόμβους της πόλης. Σήμερα, παραμένει ένα από τα πιο ζωντανά και εμβληματικά σημεία της Αθήνας, όπου το παρελθόν και το παρόν συνυπάρχουν αρμονικά.

# data[].attributes.location_name
Εθνικός Κήπος, Λεωφόρος Βασιλίσσης Αμαλίας, Αθήνα

# data[].attributes.headline
Εθνικός Κήπος, Λεωφόρος Βασιλίσσης Αμαλίας, Αθήνα

# data[].attributes.subject
Εθνικός Κήπος, Λεωφόρος Βασιλίσσης Αμαλίας, Αθήνα

# data[].attributes.body
Ο Εθνικός Κήπος βρίσκεται στο κέντρο της Αθήνας, ανάμεσα στις συνοικίες Κολωνάκι και Παγκράτι. Αρχικά ονομαζόταν «Βασιλικός Κήπος», καθώς δημιουργήθηκε κατόπιν εντολής της βασίλισσας Αμαλίας. Σήμερα, ο κήπος φιλοξενεί αρχαία ερείπια, λίμνες με πάπιες, έναν μικρό ζωολογικό κήπο, καφετέρια, παιδική βιβλιοθήκη, παιδική χαρά και μια μεγάλη ποικιλία σπάνιων και εξωτικών φυτών από όλο τον κόσμο.

# data[].attributes.attachment_link.title
εθνικός κήπος

# data[].attributes.location_name
Φιλολογικός Σύλλογος Παρνασσός, Platia Agiou Georgiou Karitsi, Ateny

# data[].attributes.headline
Φιλολογικός Σύλλογος Παρνασσός, Πλατεία Αγίου Γεωργίου Καρύτση 8, Αθήνα

# data[].attributes.subject
Φιλολογικός Σύλλογος Παρνασσός, Πλατεία Αγίου Γεωργίου Καρύτση 8, Αθήνα

# data[].attributes.body
Ο Φιλολογικός Σύλλογος Παρνασσός ιδρύθηκε το 1865 στην Αθήνα και είναι ένας από τους παλαιότερους πνευματικούς συλλόγους της Ελλάδας. Στόχος του είναι η προώθηση των γραμμάτων, των τεχνών και της επιστήμης. Από τις αρχές του 20ού αιώνα, στεγάζεται σε ένα από τα νεοκλασικά κτίρια της Πλατείας Καρύτση. Φιλοξενεί διαλέξεις, μουσικές εκδηλώσεις, εικαστικές εκθέσεις και άλλες πολιτιστικές δραστηριότητες, συμβάλλοντας ενεργά στη διαμόρφωση της ελληνικής πνευματικής ζωής.